VEGA & Live Nation præsenterer  
**Vidunderdrengen James Blake til VEGA med stjerneoverdrysset, nyt album**

*Med sit spritnye og voldsomt roste album* Overgrown *beviser James Blake, at hans nyskabende debut fra 2011 ikke var en enlig svale og, at den engelske electronica-musiker har et helt unikt talent. Dette og det nye album kan opleves live i Store VEGA den 6. oktober.*

Sidste mandag, den 8. april, udkom James Blakes’ længe ventede andet album *Overgrown*. Og siden udgivelsen er en lind strøm af stjerner drysset ned over albummet. Begejstringen hos de danske anmeldere har således været til at tage og føle på, og udgivelsen har fået 5/6 stjerner hos både [Gaffa](http://gaffa.dk/anmeldelse/70239), [Soundvenue](http://gaffa.dk/anmeldelse/70239) og [Berlingske](http://www.b.dk/musik/britisk-ener-fortsaetter-himmelridt) samt [5/6 hjerter hos Politiken](http://politiken.dk/kultur/musik/anmeldelser_rockpop/ECE1938237/james-blake-viser-temperament-paa-imponerende-andet-album/).  
  
De talrige stjerner bakkes op af rosende ord, og i anmeldelsen fra Soundvenue lyder det bl.a.  
”*Det hele begynder med klaveret. Så kommer vokalen. Og bassen. James Blake kender sine virkemidler. Og bruger dem som ingen andre.*”  
  
Og Gaffas anmelder tilføjer om Blakes præstation;  
”*Hans evne til at forbinde inspirationen med sin formidlingsfærdighed, altså teknikken, er det, der gør ham interessant som kunstner.*”  
  
Det uddybes af Politikens anmelder, der skriver;  
”*Som om det ikke allerede er imponerende nok, marcherer enmandsfortroppen James Blake nu videre ud i nye grænseområder på sit andet album, hvor han lader sangskriveren Blake fylde endnu mere og overrasker ved at trække den normalt så offensive hiphop ind i sin konstant afventende sangopbygning.*”  
  
**Spændende nye videoer til albummet**  
I forbindelse med udgivelsen af *Overgrown* har James Blake sluppet intet mindre end tre nye, interessante videoer. Den første af disse var videoen til den officielle førstesingle ”[Retrograde](http://youtu.be/6p6PcFFUm5I)”, der blev udsendt den 10. februar og var instrueret af den danske instruktør Martin de Thurah. ”Retrograde” var i øvrigt [Ugens Uundgåelige på P3](http://www.dr.dk/p3/musik/p3suu/2013/02/11/james-blake-udforsker-sin-sangskriverside-pa-p3s-uundgaelige) i uge 7. Den blev fulgt af videoen til det house-inspirerede nummer ”[Voyeur](http://youtu.be/KXc8spJaEFo)”, der ramte nettet den 4. april. Og i onsdags (10. april) fulgte så den stemningsfulde video til titelnummeret ”[Overgrown](http://youtu.be/AlaRjP8pg0Q)”.   
  
**Fantastisk liveperformer**  
Ikke alene formår James Blake at skabe opsigtsvækkende musikalske kompositioner i studiet. Han forstår også at genskabe dem live. Det bevidner utroligt roste koncerter til Roskilde Festival, 2011, i Store VEGA, 2011, på Northside Festival i 2012 og i Roskilde Domkirke i februar måned om. Ved alle disse lejligheder har både Gaffa, Soundvenue og Politikem belønnet Blakes optræden med mindst 5/6 stjerner/hjerter.  
  
**Fakta om koncerten**

James Blake (UK)

Søndag den 6. oktober kl. 20

Store VEGA, Enghavevej 40, 1674 Kbh. V

295 kr. + gebyr

**Forsalget torsdag den 18. april kl. 10 via VEGAs hjemmeside, Billetnet og på posthuse.**  
Læs mere om koncerten på <http://vega.dk/arrangementer/james-blake-11240.html>.   
  
  
*For yderligere oplysninger kontakt venligst*  
Anders Madsen  
Online-redaktør, VEGA

[akm@vega.dk](mailto:akm@vega.dk) - 3326 0946